Գեորգս Պելեցիս

**Գեորգս Պելեցիս**, նաև՝ **Գեորգես Պելեցիս** (լատիշերեն՝ Georgs Pelēcis, **Georges Pélétsis**;, ), լատվիացի կոմպոզիտոր և երաժշտագետ, Յազեպ Վիտոլի անվան լատվիական երաժշտական ակադեմիայի պրոֆեսոր։ Լատվիացի միակ կոմպոզիտորն է, ում ստեղծագործություններից կատարվել են Լոնդոնի թագավորական *Ալբերտ հոլ* համերգասրահում։

## Կենսագրություն
Պելեցիսը ծնվել է Ռիգայում։ Երաժշտական բարձրագույն կրթությունն ստացել է Մոսկվայի կոնսերվատորիայում, Արամ Խաչատրյանի ղեկավարությամբ, ստեղծագործական փորձաշրջան անցել Օքսֆորդի և Քեմբրիջի համալսարաններում։ Նրա կոմպոզիտորական ոճը բնորոշվում է որպես «նոր ներդաշնակ երաժշտություն» ("new consonant music")՝ «զարմանահրաշ զուլալ, դրական ոգով»։

Կոմպոզիտորի հիշարժան ստեղծագործություններից են՝
**Revelation*, Concerto for counter-tenor, piano, and trumpet
**Buena-Riga*
**Վերջին երգը*
**Ծաղկած եղրևանին*, կոնցերտ ջութակի,վիբրաֆոնի և լարային գործիքների համար
**Jack and the Beanstalk*, երաժշտություն Ռոալդ Դալի առակի համար (սիմֆոնիկ նվագախումբ ր ասմունքողներ)
* *Ամանորյա երաժշտություն* դաշնամուրի համար (1977)
* *Սյուիտ № 1* (1980) դաշնամուրի համար 
* *Կոնցերտ* փողի և նվագախմբի համար (1982)
* *Concertino bianco* դաշնամուրի և կամերային նվագախմբի համար (1983)
* *Սյուիտ № 2* դաշնամուրի համար (1984)
* *Երաժշտություն պատի հետևից*, ջութակի, ալտի, թավջութակի և ֆագոտի համար, (1984)
* *Lamento*, струнный квартет (1986)
* *Nevertheless*, կոնցերտ դաշնամուրի, ջութակի և կամերային նվագախմբի համար (1994)
* *Christ is Risen!* ուղղափառ օրատորիա սոպրանոյի, մեցցո սոպրանոյի, տենորի, բասի, խառը երգչախմբի և սիմֆոնիկ նվագախմբի համար (1996)
* *Marcia funebre* դաշնամուրի համար (1998)
* *Christ is Born!* Ծննդյան տոների օրատորիա խառը երգչախմբի և սիմֆոնիկ նվագախմբի համար (2000)
* *Հանդիպում ընկերոջ հետ* ջութակի (կամ դաշնամուրի) և լարային նվագախմբի համար (2001)
* *Երկխոսություն* սոպրանոյի, երկու կոնտրտենորի և երգեհոնի համար (2003)
* *Հանդիպումներ ու բաժանումներ* երկու թավջութակի համար (2003)
* *Missa Brevis* կանանց երգչախմբի և դաշնամուրի համար (2003)
* *Մահին մահ ուղղելով*, օրատորիա խառը երգչախմբի, ֆոնոգրամի և գեղանկարչական պատկերազարդումների համար (2004)
* *Լատվիական ռեքվիեմ* (2006)

## Երաժշտագետը
Պելեցիսն իր երաժշտագիտական աշխատություններում կենտրոնանում է միջնադարի, Վերածննդի և բարոկկոյի դարաշրջանի երաժշտական արտահայտչաձևերի վրա։ Նա թեկնածուական և դոկտորական ատենախոսություններ է գրել Ջովանի Պիեռլուիջի դա Պալեստրինայի և Հովհաննես Օկեգեմի թողած երաժշտական ժառանգության մասին։

Լատվիական երաժշտական ակադեմիայում նա դասավանդում է երաժշտության պատմություն ու տեսություն և կոնտրապունկտեր։ Պելեցիսը Ռիգայի Վաղ ժամանակների երաժշտության կենտրոնի առաջին նախագահն է։

## Պարգևներ
* Գեորգս Պելեցիսը «Պալեստրինայի երաժշտության բազմազանության սկզբունքները և վոկալ բազմաձայնության դարաշրջանի ավանդույթները» աշխատության համար 1990 թվականին ստացել է արվեստագիտության դոկտորի գիտական աստիճան, որոշ ժամանակ անց ընտրվել լատվիական երաժշտական ակադեմիայի պրոֆեսոր։ 
* 1993 թ. այդ նույն աշխատության համար արժանացել է Հռոմի Պալեստրինյան կենտրոնի մեդալի։
* 2001 թ. - Լատվիայի մշակույթի նախարարության մրցանակ «Լոնդոն» սիմֆոնիայի, „Dievs ir mīlestība”(«Աստված սեր է») և „Kristus ir dzimis” («Քրիստոս ծնաւ»)օրատորիաների համար
* 2017 թ. - Լատվիայի Հանրապետության Երեք աստղի շքանշան

## Ծանոթագրություններ

## Արտաքին հղումներ
* Georgs Pelēcis at the Latvian Music Information Centre  
* Georgs Pelēcis at Alain Van Kerckhoven Editeur 

Կատեգորիա:20-րդ դարի դասական կոմպոզիտորներ
Կատեգորիա:Լատիշ կոմպոզիտորներ
Կատեգորիա:Լատիշ երաժիշտներ